Karl Ots
Karl Ots (ka Kaarel Robert Ots; 18. september 1882 Narva – 4. veebruar 1961 Tallinn) oli eesti ooperilaulja (tenor). Aastatel 1901–1920 töötas raudteel telegrafistina, dispetšeri ja jaamaülema abina, algul Narvas, 1913. aastast Peterburis. Töö kõrvalt õppis ta Peterburis rahvakonservatooriumis laulmist. Aastatel 1920–1957 oli ta Estonia teatri ooperisolist. Tema poeg oli laulja Georg Ots, tütar on arstiteadlane Maret Purde. Karl Ots suri 4. veebruaril 1961 ja maeti 8. veebruaril 1961 Metsakalmistule.